BMT Saudiya Arabistoni boshchiligidagi Arab koalitsiyasini Yamanda inson huquqlarini buzgani uchun maxsus «qora ro‘yxat» loyihasiga kiritdi. BMT ma’lumotiga ko‘ra, Arab koalitsiyasi harakatlari tufayli 2016 yilda Yamanda 683 bola halok bo‘lgan yoki jarohatlangan. Shuningdek, koalitsiya 38ta shifoxona va maktabni aviaudarlar orqali vayron qilgan. Shuningdek, BMT AQSh boshchiligidagi koalitsiyani ham «qora ro‘yxat»ga qo‘shishi mumkin. O‘tgan yili Arab koalitsiyasi inson huquqlari buzilishi tufayli «qora ro‘yxat»ga tushgan, keyin undan chiqarilgandi. BMTning sobiq bosh kotibi Pan Gi Mun, Arab koalitsiyasi «qora ro‘yxat»dan chiqarilishini «og‘ir va og‘riqli qaror» sifatida baholagandi. Xalqaro huquq tashkilotlari doimiy ravishda rasmiy Ar-Riyodning Yamandagi harakatlarini qoralab kelishmoqda.